
 PLAN  ANUAL  DE  ACȚIUNE
privind serviciile sociale administrate și finanțate din bugetul consiliului local Borsec 

pentru anul 2019 


Planul anual de acțiune privind serviciile sociale se elaborează de către autoritatea publică locală, prin Serviciul Public de Asistență Socială, în conformitate cu măsurile prevăzute în strategia de dezvoltare a serviciilor sociale a județului Harghita, conform prevederilor art 112, alin (3) li art. 118 din Legea asistenței sociale  nr. 292/2011cu modificările și completările ulterioare și a Ordinului Ministrului Muncii și Justiției Sociale nr. 1086/2018, privind aprobarea modelului cadrul al Planului anual de acțiune privind serviciile sociale administrate și finanțate din bugetul local. 


Caracteristici  principale ale planului de acțiune propus. 


Planul anual de acțiune cuprinde date detailate privind serviciile sociale acordate prin Serviciul Public de Asistență Socială, precum și numărul și categoriile de beneficiari, serviciile sociale acordate atât în cadrul compartimentului cât și cu colaborare cu furnizori privați.



Serviciile sociale sunt servicii de interes general, se organizează în forme diverse, în funcție de specificul acțiunilor derulate și de nevoile particulare în funcție de nevoile beneficierilor, totodată angajând să protejeze și să promoveze drepturile acestora, în ceea ce privește egalitatea de șanse și tratament, participarea egală, autonomia și demnitatea personală, întreprins acțiuni nediscriminatorii. 


Grupuri  și persoane defavorizate cu nevoi sociale care fac obiectul măsurilor propuse prin Planul anual de acțiune:
A. Copii și familii aflate în dificultate;

B. Persoane vârstnice;

C. Persoane cu handicap;

D. Copii ai căror părinti sunt plecați la muncă în străinătate;

E. Alte persoane aflate în risc social

BENEFICIILE SOCIALE


1 . VENITUL MINIM GARANTAT 


În conformitate cu Legea nr. 416/2001, republicată, plata ajutorului social ( din 01 ianuarie 2011) se efectuează de către Agenția Județeană pentru Plăți și inspecție Socială Harghita în strânsa colaborare cu compartimentul de asistență socială din cadrul Primăriei orașului Borsec, unde se află în evidență și dosarele persoanele cu actele în original pentru fiecare persoană/familie beneficiară de acest drept. 

La sfârșitul anului au fost în plată un număr de 10 familii/ persoane singure,  din care 8 persoane singure, 1 familie cu două persoane și familie cu trei persoane. 

În anul 2018 în total au beneficiat de acest drept un număr de  135 persoane, pentru care plata totală a fost de 21.222 lei. 

Pentru acești beneficiari (10 familii) a fost plătit din bugetul local ajutorul de încălzire în valoare totală de 2900lei.


2 AJUTOARELE DE URGENȚĂ ȘI AJUTOARE DE ÎNMORMÂNTARE


Ajutoarele de urgență și înmormântare sunt acordate pe baza Legii nr. 416/2001, republicată. În anul 2018, a fost plătit din bugetul local un singur ajutor de urgență, în valoare de 1500 lei, pentru o fetiță din localitate, în vederea sprijinirii investigațiilor medicale efectuate în străinătate. 


3. ALOCAȚIE DE SUSȚINERE FAMILIARĂ


Acest drept se acordă pe baza Legii nr. 277/2010  republicată și modificată, fiind un sprijin pentru familii cu venituri reduse și care au în întreținere copii până la vârsta de 18 ani. În anul 2018 au fost în plată în mediu de 1 familii. 

Plata acestor drepturi au fost efectuate de la bugetul de stat prin Agenția Județeană de Plăți și Inspecție Socială Harghita. 



4. INDEMNIZAȚIA ȘI PLATA ASISTENȚILOR PERSONALI PENTRU PERSOANELE CU HANDICAP GRAV.


În conformitate cu Legea nr. 448, persoanele cu handicap  sunt acele persoane cărora, datorită unor afecțiuni fizice, mentale sau senzoriale, le lipsesc abilitățile de a desfășura în mod normal activități cotidiene, necesitând măsuri de protecție în sprijinul  recuperării, integrării și incluziunii sociale. 



Obligațiile instituției noastre este de a monitoriza și controla asistentul personal al persoanei cu handicap grav, dacă respectă planul de recuperare, respectiv planul individual precizat în anexa certificatului de expertiză prin care asistatul este încadrat de handicap. 




Persoanele adulte cu handicap grav sau reprezentanții legali ale acestora precum și părinții copilului cu handicap grav pot opta între asistent personal sau primirea unei indemnizații lunare.  



În cursul anului 2018, au fost plătite din bugetul local un număr de 5 asistenți personali și 20 indemnizații pentru persoanele handicapate. 


5. AJUTORUL PENTRU ÎNCĂLZIREA LOCUINȚEI


În conformitate  Ordonanța de Urgență nr. 70/2011,  privind măsurile de protecție socială pentru perioada sezonului rece, cu modificările și completările ulterioare, ajutoare acordate din fondul locativ de stat, familiilor și persoanelor cu veniturile reduse. În cazul orașului Borsec pentru anul 2018, a fost acordat ajutor de încălzire pentru un număr de 44 familii. 



6. STIMULENTUL EDUCAȚIONAL


Acest beneficiu se acordă în conformitate cu prevederile Legii nr. 248/2015 privind stimularea participării în învățământul preșcolar al copiilor provenind din familii defavorizate, cu modificările și completările ulterioare. Stimulentul educațional se acordă sub formă de tichet în valoare de 50 lei, iar finanțarea se face din bugetul de stat. În prezent pe anul școlar 2018-2019 avem întocmit un singur dosar pentru 1 copil. 



7 .PROTECȚIA COPILULUI ȘI PROTECȚIA PERSOANELOR VÂRSTNICE.


Pe baza Legii nr. 272/2004 privind protecția și promovarea drepturilor copilului sunt propuse diverse măsuri de protecție, cum este plasamentul familial, supravegherea specializată la domiciliul părinților, instituționalizarea sau integrarea în familie  a minorilor care au beneficiat de măsură de protecție. 

Servicii acordate victimelor violenței în familie și familiilor în care se află copii cu risc de abandon școlar. 



Protecția copilului cu părinți plecați la muncă în străinătate se realizează în conformitate cu prevederile Hotărârii Guvernului nr. 691/2015, pentru aprobarea procedurii de monitorizare a modului de creștere și îngrijire a copilului cu părinți plecați în străinătate și a serviciilor de care aceștia pot beneficia. 



Realizarea procedurii de delegare a autorității părintești de către părinții care urmează să plece la muncă în străinătate, procedură aplicabilă în situația în care ambii părinți sau părintele care exercită singur autoritatea părintească  sau la care locuiește copilul urmează să plece la muncă în străinătate. 



Protecția persoanelor vârstnice. Monitorizarea persoanelor vârstnice pentru care au fost încheiate contracte de întreținere conform Legii nr. 17/2000 cu modificările și completările ulterioare, precum și persoanele fără susținători legali. 

La sfârșitul anului 2018 au fost monitorizate 6 familii/ persoane singure pentru care au fost încheiate contracte de întreținere și o persoană fără susținător legal. 



Pentru anul 2019, primăria orașului Borsec prin Compartimentul de Asistență Socială îți propune următoarele obiective generale:



Obiectiv 1: Crearea unui sistem coerent în ceea ce privește activitățile de asistență socială în orașul Borsec: 

- înființarea și actualizarea continuă a unei evidențe cu date care să cuprindă beneficiarii de asistență socială (adresă, nr. telefon, date de contact, vârstă, nivel de pregătire, ) date privind indemnizațiile acordate (ajutoare sociale, ajutoare de urgență, încălzire etc), cuantumul și data acordării acestora, evidența copiilor nou născuți prin întocmirea alocațiilor de stat pentru copii.



Obiectiv 2: Eficientizarea activității privind acordarea prestațiilor sociale care intră în atribuțiile Compartimentului de Asistență Socială: 

- stabilirea sarcinilor


- actualizarea procedurii de lucru


- actualizarea fișelor de post


- desemnarea responsabililor



Obiectiv 3. 
Dezvoltarea și diversificarea serviciilor de natură socială, în funcție de nevoile identificate: 

- identificarea persoanelor precum și a nevoilor acestora prin consultarea cu parteneri, reprezentanții beneficiarilor și alți factori interesați prin comunitate și stabilirea strategiilor de dezvoltare a serviciilor sociale și a unor obiective comune în acest sens.


- folosirea experienței acumulate și consultarea cu personalul implicat în furnizarea de servicii sociale, în stabilirea unor obiective concrete.



Obiectiv 4. 
Îmbunătățirea continuă a serviciilor sociale, prin : 


- asigurarea unor servicii sociale de calitate și adaptate nevoilor comunității, prin calificarea continuă a personalului.


- evaluarea continuă a nevoilor de formare  profesională a acestora.


- monitorizarea și evaluarea continuă a calității serviciilor furnizate prin stabilirea unor indicatori în acest sens.


- implicarea comunității locale în susținerea și dezvoltarea activității derulate.



Obiectiv 5. 
Promovarea prevenției ca măsură de importanță majoră în activitatea de asistență socială: 

- identificarea persoanelor aflate în situații de risc social.


- informarea și consilierea persoanelor aflate în risc social


- implicarea partenerilor și a altor factori interesați din comunitate în activități de prevenție.

Serviciul Public de Asistență Socială din cadrul primăriei orașului Borsec se angajează ca și în continuare să protejeze şi să promoveze drepturile beneficiarilor în ceea ce privește egalitatea de șanse şi tratament, participarea egală, autodeterminarea, autonomia și demnitatea personală, întreprinzând acțiuni nediscriminatorii și pozitive cu privire la beneficiari.  

Va desfășura  activitatea în baza  Codului de Etică, ale cărui prevederi principale vizează respectarea demnității beneficiarilor și a familiilor sau reprezentanților legali, precum și protejarea acestora împotriva eventualelor riscuri.

Va  acorda în continuare servicii sociale în funcție de nevoile beneficiarilor având în vedere, permanent, evoluția situațiilor de risc şi profilul potențialilor beneficiari, pentru elaborarea unor planuri de dezvoltare.  Va implica în continuare beneficiarii atât în procesul concret de acordare a serviciilor sociale, cât și în procesul decizional cu privire la dezvoltarea comunitară. 

Capitolul I. Administrarea, înființarea și finanțarea serviciilor sociale. 

A. Servicii sociale existente la nivel local
· Serviciul public de asistență socială din subordinea Consiliului local orășenesc Borsec

· Serviciul de îngrijire a vârstnicilor la domiciliu prin Caritas

· Serviciile prestate de asistentul comunitar

· Serviciile prestate de Fundația Sf. Francisc prin casa de copii tip familiar Fluei Szent Miklos
B. Servicii sociale propuse spre înființare

             Nu sunt propuse alte servicii care ar necesita inființate pentru anul 2019
C. Programul anual de contractare a serviciilor sociale din fonduri publice.

            Serviciul de îngrijirea  vârstnicilor la domiciliu prin Caritas – prin contract de prestări servicii 

               Serviciile prestate de Fundația Sf. Francisc prin casa de copii tip familiar Fluei Szent Miklos – Conform Hotărârii Consiliului local orășenesc Borsec 17/2019  se atribuie lunar 250/lei / copil internat, sume de bani din care:
             Se cumpără îmbrăcăminte,încățăminte, rechizite școlare, alimente, medicamente, produse de igienă corporală, servicii de asistență medicală, decontare contravaloare transport în comun pentru copii internați în Casa de tip familial Flüei Szent Miklós din orașul Borsec, produse și servicii achiziționate de Primărie pe baza unui referat de necesitate depus lunar la Serviciul de Asistență Socială.
D. Programul de subvenționare a asociațiilor, fundațiilor și cultelor recunoscute de lege.



Pe baza necesităților prealabil solicitate culte religioase precum și asociațiile și fundațiile cu profil social beneficiază de cofinanțări al unor activități derulate.
Capitolul II. Planificarea activităților de informare cu publicul cu privire la serviciile sociale existente la nivel local în conformitate cu prevederile art. 6 din Hotărârea Guvernului nr. 797/2017



1. Revizuirea/ actualizarea informațiilor publice privind asistența socială care se afișează la sediul Primăriei orașului Borsec:



- Planul anual de acțiune privind serviciile sociale administrate și finanțate din bugetul local pe anul 2019 – termen de realizare aprilie 2019, după aprobarea prin hotărârea consiliului local.



- Planul anual de acțiuni  sau de lucrări de interes local pentru beneficiarii de venit minim garantat și a persoanelor care au copii  în plasament familial sau în centre de plasament -  termen de realizare aprilie 2019.   



- Activitatea proprie – formulare / modele de cereri în format editabil în condiții de eligibilitate  - termen de realizare aprilie 2019 și se va actualiza ori de câte ori va fi necesar     



- Informații privind alte servicii de interes public, care se actualizează ori de câte ori este necesar. 


2. Activități de informarea publicului – ori de câte ori este nevoie.



3. Telefonul verde – sesizări abuzări copii  ” 0800.800.303, s-au telefonul copilului 116.111, pagină Web: www.telefonulcopilului.ro  



4. Campanii de informare și sensibilizare a comunității, organizate de Primăria orașului Borsec - termen de realizare  ori de câte ori este nevoie.. 



5. Campanii de promovare a serviciilor sociale oferite de Primăria orașului Borsec - termen de realizare  ori de câte ori este nevoie.    



6. Organizarea de întâlniri    cu organizații sau furnizori de servicii sociale - termen de realizare  ori de câte ori este necesar.    



7. Activități de informare și consiliere realizare de compartimentul de asistență socială:  conștientizare și sensibilizare a publicului privind riscul de incluziune socială, respectarea drepturilor sociale și promovarea măsurilor de asistență socială, mediere socială, etc. - termen de realizare  ori de câte ori este necesar.    



8. Mesaje de interes public transmise prin  presă (ziarul local Izvoarele) - termen de realizare  ori de câte ori este cazul.
Capitolul III. Programul de formare și îndrumare metodologică a personalului care lucrează în domeniul serviciilor sociale 2019. 


1. Propuneri de activități de formare profesională continuă în vederea creșterii performanței personalului din structurile proprii/ instruire etc. 


a) Cursuri de perfecționare. 
	
	Nr. persoane
	Buget estimat

	Personal de specialitate 
	                          1
	         3700 lei




a) Cursuri de calificare
	
	Nr. persoane
	Buget estimat

	Personal de specialitate 
	0
	0




c) Sesiuni de instruire pentru îngrijitori informali.


c.1. asistenții personali – toți asistenți personali în anul 2019  vor fi instruiți de către asistentul medical comunitar din localitate împreună cu asistentul social din cadrul primăriei orașului Borsec.


c.2. instruirea personalului din centre conform cerințelor standardelor de calitate: - nu este cazul.


d). Sesiuni de instruire voluntari – Primăria orașului Borsec nu are în derulare programe de voluntariat.


e). organizarea de întâlniri de tip per review, inclusiv prin structurile asociative al orașului prin asociații profesionale, prin asociații de dezvoltare intercomunitară etc. -  ori de câte ori este cazul.


f) participarea la sesiuni de formare organizate prin programe de interes național -  ori de câte ori este cazul.


2. Încheierea de contracte de supervizare profesională/ revizuirea fișelor de post în vederea asigurării coordonării profesionale sau încheierea de contracte de supervizare în servicii sociale 



a) pentru asistenți sociali: nr. ----- buget estimat ------   



b) pentru psihologi, etc. nr. ------buget estimat  ------


Monitorizarea Planului anual de acțiune pentru anul 2019 se va face urmărindu-se realizarea acestuia: 


- prevenirea și combaterea sărăciei și a riscului de excluziune socială;

- măsuri de îmbunătățire a calității vieți beneficiarilor ca urmare a prestațiilor sociale;

· stabilirea unor proceduri flexibile de lucru cu publicul








ÎNTOCMIT, 




Moldovan Kemenes Ildiko Anna, Secretar UAT Borsec 

                Szocs Agnes, Consilier SPAS Borsec  

